A dal a 2020. január 28-án megrendezett belorusz nemzeti döntő elődöntőjében szerepelt, ahol továbbjutott a döntőbe. A február 28-án megrendezett döntőben 1494 ponttal nyert, így a VAL érdemelte ki azt, hogy ők képviselhetik Fehéroroszországot a 2020-as Eurovíziós Dalfesztiválon, Rotterdamban. A dalt az Eurovíziós Dalfesztiválon az előzetes sorsolás alapján először a május 12-i első elődöntő első felében adták volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt.